- Սրանց նայիր: Մեծ մարդիկ են, իրենց ոնց են պահում,- ի վերջո չդիմացավ վարորդը:- Քանի անգամ եմ տեսել, Աստված վկա. մի երկրպագու մահանում է, ընկերները որոշում են դագաղն իրենց թիմի դրոշով փաթաթել: Հետո էլ առանց ամաչելու ուզում են, որ այդ գյավուր դագաղները գերեզմանոց տեղափոխեմ: Անհավատություն է. ուրիշ էլ ի՞նչ: Օրենք չկա երկրում, օրե՞նք: Այսպիսի անշնորհքների վրա արգելք դնող օրենք է պետք: Խա՞ղ է, ինչ է: Հանգուցյալի հետ կարելի՞ է խաղ խաղալ: Պետք է թույլատրել միայն աղոթած կանաչ ծածկոցը: Այդքանը: Կարծում են՝ ինչ են անում: Մուսուլման չե՞ն: Արդեն մահացել ես, ահա վերջ, այս աշխարհի հետ էլ գործ չունես, արդեն գործդ մյուս աշխարհում է, պետք է դեռ գնաս պատասխան տաս, ի՞նչ գործ ունես թիմի դրոշի հետ: Աստված յոթերորդ երկնքում լուսավոր մարզադաշտ է կառուցել: Դրախտում մրցաշա՞ր են կազմակերպում: